CELEX: 31984R2827
Language: el
Date: 1984-10-05 00:00:00
Title: Κανονισμός (ΕΟΚ) αριθ. 2827/84 της Επιτροπής της 5ης Οκτωβρίου 1984 που θεσπίζει παρέκκλιση από τον κανονισμό (ΕΟΚ) αριθ. 2226/78 σχετικά με τις λεπτομέρειες εφαρμογής των μέτρων παρέμβασης στον τομέα του βοείου κρέατος, όσον αφορά την αποστέωση των κρεάτων που αγοράστηκαν από τους οργανισμούς παρέμβασης

Avis juridique important

|

31984R2827

Κανονισμός (ΕΟΚ) αριθ. 2827/84 της Επιτροπής της 5ης Οκτωβρίου 1984 που θεσπίζει παρέκκλιση από τον κανονισμό (ΕΟΚ) αριθ. 2226/78 σχετικά με τις λεπτομέρειες εφαρμογής των μέτρων παρέμβασης στον τομέα του βοείου κρέατος, όσον αφορά την αποστέωση των κρεάτων που αγοράστηκαν από τους οργανισμούς παρέμβασης  

Επίσημη Εφημερίδα αριθ. L 266 της 06/10/1984 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 2827/84 ΤΗΣ ΕΠΙΤΡΟΠΗΣ  της 5ης Οκτωβρίου 1984  που θεσπίζει παρέκκλιση από τον κανονισμό (ΕΟΚ) αριθ. 2226/78 σχετικά με τις λεπτομέρειες εφαρμογής των μέτρων παρέμβασης στον τομέα του βοείου κρέατος, όσον αφορά την αποστέωση των κρεάτων που αγοράστηκαν από τους οργανισμούς παρέμβασης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία με την πράξη προσχώρησης της Ελλάδας, και ιδίως το άρθρο 6 παράγραφος 5 στοιχείο δ),  Εκτιμώντας:  ότι ο κανονισμός (ΕΟΚ) αριθ. 2226/78 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 1811/84 (3), προβλέπει στο άρθρο 10 τη δυνατότητα για τους οργανισμούς παρέμβασης να προβαίνουν στην αποστέωση μέρους κρεάτων που αγοράζουν για να μπορούν να αξιοποιούν καλύτερα την ικανότητά τους αποθήκευσης· ότι η σημερινή κατάσταση της αγοράς του βοείου κρέατος χαρακτηρίζεται από τη σημαντική αύξηση των ποσοτήτων που αγοράζονται από τους οργανισμούς παρέμβασης· ότι, δεδομένου του γενικού χαρακτήρα αυτής της κατάστασης και των αισθητών δυσχερειών που συναντώνται για την εξεύρεση διαθέσιμων ικανοτήτων αποθήκευσης, πρέπει να αυξηθούν προσωρινά οι ποσότητες τις οποίες μπορούν να αποστεώσουν οι οργανισμοί παρέμβασης για να αυξήσουν την ικανότητά τους αποθήκευσης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 10 παράγραφος 1 του κανονισμού (ΕΟΚ) αριθ. 2226/78, οι οργανισμοί παρέμβασης, εντός του ορίου των 1 000 τόνων που αγοράζονται εβδομαδιαίως και, πάνω από αυτή την ποσότητα, εντός του ορίου του 50 % των συμπληρωματικών ποσοτήτων που αγοράζονται εβδομαδιαίως, εξουσιοδοτούνται να προβούν στην αποστέωση του συνόλου ή μέρους των αγορασθέντων βοείων κρεάτων.  Άρθρο 2  Ο παρών κανονισμός αρχίζει να ισχύει στις 8 Οκτωβρίου 1984.  Εφαρμόζεται έως τις 29 Μαρτίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Οκτωβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 261 της 26. 9. 1978, σ. 5.  (3) ΕΕ αριθ. L 170 της 29. 6. 1984, σ. 36.